КIуэкIуэ Юрий УФ-м и МЧС-м и лэжьакIуэхэм КъегъэлакIуэм и махуэмкIэ йохъуэхъу
Республикэм и Iэтащхьэм Урысей Федерацэм и МЧС-м и Управленэ нэхъыщхьэу КъБР-м щыIэм и лэжьакIуэхэмрэ ветеранхэмрэ яхуигъэхьа хъуэхъу тхыгъэм итщ:
«ДэIэпыкъуэгъу хуэныкъуэхэм я деж япэу нэс къэрал IэнатIэр къызэрызэрагъэпэщрэ илъэс 25-рэ ирокъу.
А Iуэху мытыншыр, ауэ псори зыхуэныкъуэр, езыхьэкIхэм я къалэн нэхъыщхьэр сыт хуэдэ гугъуехьми и зэманым пэджэжынырщ. КъегъэлакIуэхэр мызэ-мытIэу хэтащ Къэбэрдей-Балъкъэрым и щIыналъэм къыщыкъуэкIа къызэрымыкIуэ щытыкIэхэм я лъэужьхэр гъэзэкIуэжыным, апхуэдэ къызэрымыкIуэ щытыкIэхэр къэмыгъэхъуным пыщIа лэжьыгъэхэм. МЧС-м и лэжьакIуэхэм я егугъуныгъэкIэ къалэжьащ республикэм щыпсэухэм къыхуащI пщIэмрэ дзыхьымрэ. Нобэрей гуфIэгъуэ махуэм сынывохъуэхъу мамырыгъэ, фIыгъуэ, ефIэкIуэныгъэ фиIэну, нэхъыщхьэ дыдэр арщи, фызэлэжьыну гузэвэгъуэхэр куэдрэ къыкъуэмыкIыну».
КъБР-м и Iэтащхьэмрэ Правительствэмрэ я пресс-IуэхущIапIэ.
